---
# System prepended metadata

title: Népszámlálás jogvédelemi nyílt levél

---

---
title: Népszámlálás jogvédelemi nyílt levél
description: Szabad Magyar Teremtői Társadalom /SZMTT/ tagjai által elkészített kétféle tiltakozó levél
image: https://i.imgur.com/zkmw1uj.png 
---

# Népszámlálás 2022 nyílt levél

> **Címzett: Központi Statisztikai Hivatal  
> 1024 Budapest, Keleti Károly utca 5--7**
> 
> **1. levél**
> 
> **Népszámlálás 2022.**
> 
> **Tisztelt *Dr. Vukovich Gabriella*!**
> 
> Levelemet a következők miatt küldöm Önnek.
> 
> Kaptam a lakásom címére egy levelet. Az aláírás szerint Öntől, melyben olyan kötelező nyeremény játékra szólítanak fel, ahol pénznyeremény kerül kisorsolásra, amennyiben egy internetes felületen megadok igen sok és rendkívül személyes adatot, nem csak magamról, de a munkáltatómról is.
> 
> Tekintettel arra, hogy manapság rendkívül sok hasonló csalás van az országban, s erre a rendőrség is felhívja a figyelmünket, ezért tisztelettel kérdezem a következőket:
> 
> -- Valóban Ön küldte-e a levelet?  
> -- Ha igen, akkor milyen jogcímen írt ki Ön egy nyereményjátékot kötelező jelleggel, ahol igen személyes adatokat kérnek?  
> -- Ki szponzorálja ezt a nyereményjátékot?  
> -- Amennyiben Ön szponzorálja a nyereményjátékot, úgy elég aggályos számomra, hogy Ön milyen célra kívánja felhasználni az adataimat, ha ilyen nagy összeget hajlandó kifizetni. Amennyiben nem Ön szponzorálja, úgy kérem megnevezni a támogató céget, s ezen cég elérhetőségét megküldeni részemre, hogy megkérdezhessem őket is, milyen üzleti megfontolásból támogatnak egy szigorúan személyes adatokra vonatkozó adatgyűjtést.  
> -- Viszont, ha Ön szponzorálja, mert a levél alján az Ön sokszorosított, véleményem szerint ezért hamis aláírása szerepel, s nincs fő támogató megnevezve, akkor még aggályosabb, hisz Ön egy közfeladatot ellátó cég elnöke. Tehát Ön közpénzből finanszíroz egy nyereményjátékot, aminek célja, hogy teljes életemre és anyagi helyzetemre vonatkozó adatokat adjak ki úgy, hogy a munkáltatóm, mint harmadik fél adatait is kötelezően meg kell adnom.  
> -- Kérdem, ha Ön és az Ön által vezetett, bizonyíthatóan külföldi regisztrációs számmal rendelkező cég, egy hasonló tevékenységi körrel rendelkező, külföldi cég megbízásából készítenek rólam meta adatokat és profilozást akkor lesz csak igazán kétséges a helyzet, hiszen ez már a GDPR-be ütközik.
> 
> **Központi Statisztikai Hivatal D-U-N-S® száma: 40-117-0352**
> 
> **Eurostat D-U-N-S® száma: 37-211-5353**
> 
> ### Mert a fent említett vállalkozások az itt megjelölt D-U-N-S® számokkal bizonyíthatóan magán vállalkozások, és ennek megfelelően saját céljaikra gyűjtik az adatokat.
> 
> Nos, Ön is beláthatja, hogy jogosak az aggodalmaim.
> 
> Kérem 8 munkanapon belül válaszait megküldeni részemre. Amennyiben ez nem történik meg, a rendőrségi felhívásoknak megfelelően meg kell tennem a szükséges jogi lépeseket is, már csak az Ön védelmében is, hisz valaki, valakik, az Ön aláírásával próbálnak csalást elkövetni.
> 
> Amennyiben Ön szerint a fenti aggályaim nem helytállóak, ezt kérem kellő bizonyítékokkal támassza alá. Válaszát erre is 8 munkanapon belül várom. Amennyiben a cáfolat nem érkezik meg a megjelölt időn belül, úgy tekintem, hogy aggályaimat elfogadja, így adatszolgáltatásra kötelezésem semmis, illetve Ön is úgy gondolja, hogy ezen kérdések megválaszolása nem lehet kötelező senki számára.
> 

---

> **Címzett: Központi Statisztikai Hivatal  
> 1024 Budapest, Keleti Károly utca 5--7**
> 
> **2. levél**
> 
> **Népszámlálás 2022.**
> 
> **Tisztelt *Dr. Vukovich Gabriella*!**
> 
> A postaládámba bedobtak egy nem névre szóló „ Hivatalos értesítést”, miszerint a KSH természetes személyekről és a lakásokról nép- és lakás számlálást tart.  
> Itt rögtön leszögezem, hogy semmilyen szerencsejátékban, sorsolásban nem kívánok részt venni. Nem is értem, hogy egy állítólagos népszámláláshoz, hogy kapcsolódhat ilyen kezdeményezés.  
> A levélből és a kérdőív kérdéseiből számomra az derül ki, hogy a Központi Statisztikai Hivatal olyan adatokat gyűjtene rólam, a lakásomról és életkörülményeimről, amelyek nagyon bizalmasak, személyesek.
> 
> Ez a statisztikai adatgyűjtés körülményeit és kérdéseit tekintve bennem aggályokat kelt és megannyi kérdést vet fel.  
> Az interneten fellelhető információk alapján a KSH és az Eurostat is, mint jogi személy, valójában kereskedelmi jogokkal is felruházott cégek, amelyeknek DUNS száma:
> 
> **KSH D-U-N-S® száma: 40-117-0352**
> 
> **Eurostat D-U-N-S® száma: 37-211-5353**
> 
> **D-U-N-S® szám egyedi 9 jegyű szám, amely az üzleti egységeket helyspecifikus alapon azonosítja.**
> 
> Ezzel egyértelműen a fent említett vállalkozások az itt megjelölt D-U-N-S® számokkal bizonyíthatóan magánvállalkozások, és ennek megfelelően saját céljaikra gyűjtik az adatokat.  
> A jelenlegi népszámlálás nem anonim, hanem személyesített, kitér bizalmas, személyes adatokra. Ilyenekre mint pl. szokások, vagyoni helyzet, személyes mozgástér feltérképezése, lakhatással, fogyasztással kapcsolatos adatok. Ezek az információk különböző üzleti, politikai és egyéb célokra és visszaélésekre is alkalmasak lehetnek. Például marketing célok, fogyasztási szokások felmérése, profil alkotás, különböző hitel- és fedezeti konstrukciók megalkotása. Ezeken felül alapot adhatnak bűncselekmények elkövetésére, és koncepciós eljárások indítására.
> 
> **Ezek megtörténte esetén Önt személyes felelősség terheli.**
> 
> Tekintettel arra, hogy háborús vészhelyzet, gazdasági világválság, recesszió és gigantikus infláció van, ráadásul folyamatos migrációs nyomás alatt is állunk, még óvatosabb vagyok és nem kívánom megadni senki számára a bizalmas, csak rám tartozó adataimat, információimat és nem is várom el, hogy más megadja nekem az övéit. Ezeket továbbra is jogom van a GDPR és az emberi jogaim által megtartani magamnak.
> 
> Egy valódi népszámlálás kérdésével nincs gondom, mert kellő biztosítékokkal érdemes lehet felmérni az adott területen életvitelszerűen élők számát, de a jelenlegi „népszámlálás” ennél jóval részletesebb és bizalmasabb információkat kíván megszerezni, ami szerintem nem indokolt.
> 
> Ezen aggodalmak miatt kérem fokozottan az emberi jogaim tiszteletben tartását, valamint élek a GDPR 21. cikkében foglaltakkal, nevesítve a tiltakozáshoz való jogommal. Ennek 2. és 3. pontja a következőképpen rendelkezik:
> 
> > „(2) Ha a személyes adatok kezelése közvetlen üzletszerzés érdekében történik, az érintett jogosult arra, hogy bármikor tiltakozzon a rá vonatkozó személyes adatok e célból történő kezelése ellen, ideértve a profilalkotást is, amennyiben az a közvetlen üzletszerzéshez kapcsolódik.”
> > 
> > „(3) Ha az érintett tiltakozik a személyes adatok közvetlen üzletszerzés érdekében történő kezelése ellen, akkor a személyes adatok a továbbiakban e célból nem kezelhetők.”
> 
> **Mivel a kért adatokból profilalkotás hozható létre, mely akár üzletszerzésre is használható, ezért a 6. cikk (1) pontjának (3) bekezdésre hivatkozva nem kívánok profilalkotásban és üzletszerzésben részt venni.**
> 
> Az intézményeknek is kötelező Alaptörvény értelmében az emberi jogokat tiszteletben kell tartaniuk.
> 
> ### Alaptörvény VI. cikk
> 
> > (1) Mindenkinek joga van ahhoz, hogy magán- és családi életét, otthonát, kapcsolat tartását és jó hírnevét tiszteletben tartsák.
> > 
> > (2) Az állam jogi védelemben részesíti az otthon nyugalmát.
> > 
> > (3) Mindenkinek joga van személyes adatai védelméhez, valamint a közérdekű adatok megismeréséhez és terjesztéséhez.
> 
> **Amennyiben Ön szerint a fenti aggályaim nem helytállóak, ezt kérem kellő bizonyítékokkal támassza alá. Válaszát 15 napon belül várom. Amennyiben a cáfolat nem érkezik meg a megjelölt időn belül, úgy tekintem, hogy aggályaimat elfogadja, így adatszolgáltatásra kötelezésem semmis, illetve Ön is úgy gondolja, hogy ezen kérdések megválaszolása nem lehet kötelező senki számára.** 

---

Forrás: [NÉPSZÁMLÁLÁS 2022. | Szabad Magyar Teremtői Társadalom (SZMTT)](https://www.pokolafoldon.hu/blog/nepszamlalas-2022)

## Kapcsolódó
- [(7) Mi ez az "SZMTT" levele, ami a népszámlálás kapcsán terjed? : hungary](https://www.reddit.com/r/hungary/comments/xusxm2/mi_ez_az_szmtt_levele_ami_a_n%C3%A9psz%C3%A1ml%C3%A1l%C3%A1s_kapcs%C3%A1n/)